การเตรียมเอกสารเพื่อยื่นจดสิทธิบัตร/อนุสิทธิบัตร
เอกสารประกอบการยื่นจดสิทธิบัตร/อนุสิทธิบัตร และหลักฐานที่เกี่ยวข้อง มีดังนี้
1. แบบฟอร์มเปิดเผยการประดิษฐ์ (Invention Disclosure Form) ให้กรอกข้อมูลรายละเอียดเกี่ยวกับ
การประดิษฐ์ที่ยื่นขอจดสิทธิบัตรฯ  เป็นเอกสารปกปิด ใช้ภายใน RDI เท่านั้น
2. รายละเอียดการประดิษฐ์ จะต้องบรรยายเกี่ยวกับลักษณะของสิ่งประดิษฐ์ ดังนี้
· ระบุชื่อที่ต้องแสดงถึงการประดิษฐ์ ต้องสื่อถึงลักษณะทางเทคนิค โดยไม่อวดอ้างสรรพคุณ
· สาขาวิทยาการที่เกี่ยวข้องกับการประดิษฐ์
· ภูมิหลังของศิลปะหรือวิทยาการที่เกี่ยวข้อง
· ลักษณะและความมุ่งหมายของการประดิษฐ์
· คำอธิบายรูปเขียนโดยย่อ (บรรยายในกรณีที่การประดิษฐ์จำเป็นต้องมีรูปเขียน)
· การเปิดเผยการประดิษฐ์โดยสมบูรณ์
· วิธีการในการประดิษฐ์ที่ดีที่สุด ให้ระบุว่า “เช่นเดียวกับที่เปิดเผยไว้แล้วในหัวข้อการเปิดเผย
การประดิษฐ์โดยสมบูรณ์”
3. ข้อถือสิทธิ ต้องระบุลักษณะของการประดิษฐ์ที่จะขอรับความคุ้มครอง โดย ชัดแจ้ง รัดกุม และสอดคล้องกับรายละเอียดการประดิษฐ์ (กรณีที่มีรูปเขียน ข้อถือสิทธิที่อ้างถึงลักษณะทางเทคนิคของการประดิษฐ์ที่ปรากฏในรูปเขียนต้องระบุถึงหมายเลขหรือสัญลักษณ์ที่แสดงในรูปเขียนที่ระบุไว้ในวงเล็บข้างท้ายข้อความ
ที่อ้างถึง)
4. บทสรุปการประดิษฐ์
· ต้องสรุปสาระสำคัญของการประดิษฐ์ที่ได้เปิดเผยหรือแสดงไว้ในรายละเอียดการประดิษฐ์ ข้อถือสิทธิ และรูปเขียน โดยต้องระบุลักษณะทางเทคนิคที่เกี่ยวข้องกับการประดิษฐ์โดยย่อ
· บรรยายอย่าง รัดกุม ชัดแจ้ง และไม่เกินสองร้อยคำ
· ไม่ระบุ ผลดีหรือประโยชน์ของการประดิษฐ์และวิธีการใช้ที่ไม่แน่นอน
5. รูป
· รูปแสดงเป็นสีขาวดำ 
· ข้อความเป็นภาษาไทยหรือคำทับศัพท์กำกับที่วงเล็บภาษาอังกฤษเท่านั้น

